CELEX: 
Language: el
Date: 2020-09-07 00:00:00
Title: ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του κανονισμού (ΕΚ) αριθ. 1881/2006 όσον αφορά τον καθορισμό μέγιστων επιτρεπτών επιπέδων πολυκυκλικών αρωματικών υδρογονανθράκων (ΠΑΥ) στα καπνιστά με παραδοσιακό τρόπο κρέατα και καπνιστά προϊόντα με βάση το κρέας και στα καπνιστά με παραδοσιακό τρόπο ψάρια και καπνιστά προϊόντα αλιείας και για τον καθορισμό μέγιστου επιτρεπτού επιπέδου ΠΑΥ σε σκόνες τροφίμων φυτικής προέλευσης που χρησιμοποιούνται για την παρασκευή ποτών

ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 7.9.2020
            
            
               για την τροποποίηση του κανονισμού (ΕΚ) αριθ. 1881/2006 όσον αφορά τον καθορισμό μέγιστων επιτρεπτών επιπέδων πολυκυκλικών αρωματικών υδρογονανθράκων (ΠΑΥ) στα καπνιστά με παραδοσιακό τρόπο κρέατα και καπνιστά προϊόντα με βάση το κρέας και στα καπνιστά με παραδοσιακό τρόπο ψάρια και καπνιστά προϊόντα αλιείας και για τον καθορισμό μέγιστου επιτρεπτού επιπέδου ΠΑΥ σε σκόνες τροφίμων φυτικής προέλευσης που χρησιμοποιούνται για την παρασκευή ποτών
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΟΚ) αριθ. 315/93 του Συμβουλίου, της 8ης Φεβρουαρίου 1993, για τη θέσπιση κοινοτικών διαδικασιών για τις προσμείξεις των τροφίμων
                  1
               , και ιδίως το άρθρο 2 παράγραφος 3,
            
            
               Εκτιμώντας τα ακόλουθα:
            
            
               (1)Ο κανονισμός (ΕΚ) αριθ. 1881/2006 της Επιτροπής
                  2
                καθορίζει μέγιστα επιτρεπτά επίπεδα για τους πολυκυκλικούς αρωματικούς υδρογονάνθρακες (ΠΑΥ) στα τρόφιμα, συμπεριλαμβανομένων των καπνιστών κρεάτων και καπνιστών προϊόντων με βάση το κρέας και των καπνιστών ψαριών και των καπνιστών προϊόντων αλιείας.
            
            
               (2)Σύμφωνα με τον εν λόγω κανονισμό, τα μέγιστα επιτρεπτά επίπεδα για τους ΠΑΥ θα πρέπει να καθορίζονται στο κατώτερο ευλόγως εφικτό επίπεδο με βάση τις ορθές πρακτικές παραγωγής και τις ορθές γεωργικές/αλιευτικές πρακτικές. Το 2011 τα στοιχεία για τα καπνιστά ψάρια και τα καπνιστά κρέατα έδειξαν ότι είναι επιτεύξιμα χαμηλότερα μέγιστα επιτρεπτά επίπεδα. Ωστόσο, σε ορισμένες περιπτώσεις ήταν αναγκαία η αναπροσαρμογή της τεχνολογίας καπνίσματος. Ως εκ τούτου, για τα καπνιστά κρέατα και προϊόντα με βάση το κρέας και για τα καπνιστά ψάρια και τα καπνιστά προϊόντα αλιείας, χορηγήθηκε τριετής μεταβατική περίοδος πριν τεθούν σε ισχύ τα χαμηλότερα μέγιστα επιτρεπτά επίπεδα από την 1η Σεπτεμβρίου 2014. 
            
            
               (3)Ωστόσο, παρά την εφαρμογή ορθών πρακτικών καπνίσματος, το 2014 διαπιστώθηκε ότι τα χαμηλότερα επίπεδα για τους ΠΑΥ δεν ήταν δυνατόν να επιτευχθούν στην Ιρλανδία, την Ισπανία, την Κροατία, την Κύπρο, τη Λετονία, την Πολωνία, την Πορτογαλία, τη Ρουμανία, τη Σλοβακική Δημοκρατία, τη Φινλανδία, τη Σουηδία και το Ηνωμένο Βασίλειο για ορισμένες περιπτώσεις καπνιστών με παραδοσιακό τρόπο κρεάτων και καπνιστών προϊόντων με βάση το κρέας, και στην Ιρλανδία, τη Λετονία, τη Ρουμανία, τη Φινλανδία, τη Σουηδία και το Ηνωμένο Βασίλειο για ορισμένες περιπτώσεις καπνιστών με παραδοσιακό τρόπο ψαριών και προϊόντων αλιείας. Στις περιπτώσεις αυτές, οι προσαρμογές των πρακτικών καπνίσματος ώστε να συμμορφώνονται με τα χαμηλότερα ανώτατα επιτρεπτά επίπεδα ΠΑΥ δεν θα μπορούσαν να επιτευχθούν χωρίς να μεταβληθούν σημαντικά τα οργανοληπτικά χαρακτηριστικά του τροφίμου. 
            
            
               (4)Με βάση τα ανωτέρω, και σύμφωνα με το άρθρο 7 παράγραφοι 6 και 7 του κανονισμού (ΕΚ) αριθ. 1881/2006, από την 1 Σεπτεμβρίου 2014 χορηγήθηκε στα οικεία κράτη μέλη προσωρινή παρέκκλιση από την εφαρμογή των χαμηλότερων μέγιστων επιτρεπτών επιπέδων για τους ΠΑΥ, για τη διάθεση στην αγορά τους καπνιστών με παραδοσιακό τρόπο κρεάτων και καπνιστών προϊόντων με βάση το κρέας και/ή καπνιστών ψαριών και καπνιστών προϊόντων αλιείας που έχουν καπνιστεί στην επικράτειά τους και προορίζονται για κατανάλωση σε αυτή. Τα μέγιστα επιτρεπτά επίπεδα που ίσχυαν πριν από την 1η Σεπτεμβρίου 2014 εξακολουθούσαν να ισχύουν για τα εν λόγω καπνιστά προϊόντα. Η παρέκκλιση κάλυπτε γενικά όλα τα καπνιστά κρέατα και καπνιστά προϊόντα με βάση το κρέας και/ή τα καπνιστά ψάρια και τα καπνιστά προϊόντα αλιείας, χωρίς ένδειξη των συγκεκριμένων ονομασιών των τροφίμων. 
            
            
               (5)Σύμφωνα με το άρθρο 7 παράγραφοι 6 και 7 του κανονισμού (ΕΚ) αριθ. 1881/2006, τα αντίστοιχα κράτη μέλη συνέχισαν να παρακολουθούν την παρουσία ΠΑΥ στα εν λόγω προϊόντα και έχουν θεσπίσει προγράμματα για την εφαρμογή ορθών πρακτικών καπνίσματος, όπου αυτό είναι δυνατό.  Η κατάσταση επανεκτιμήθηκε επίσης το 2018 με βάση λεπτομερείς πληροφορίες που παρείχαν τα οικεία κράτη μέλη, συμπεριλαμβανομένων δεδομένων παρακολούθησης σχετικά με την παρουσία ΠΑΥ στα καπνιστά με παραδοσιακό τρόπο κρέατα και προϊόντα με βάση το κρέας και στα καπνιστά ψάρια και προϊόντα αλιείας, καθώς και πληροφορίες σχετικά με την εφαρμογή ορθών πρακτικών καπνίσματος και τυχόν αλλαγές των οργανοληπτικών χαρακτηριστικών. Κατόπιν λεπτομερούς αξιολόγησης των παρεχόμενων πληροφοριών, συνήχθη το συμπέρασμα ότι τα χαμηλότερα επίπεδα ΠΑΥ δεν ήταν εφικτά με την αλλαγή των πρακτικών καπνίσματος εντός των ορίων του οικονομικώς εφικτού και του δυνατού, χωρίς την απώλεια τυπικών οργανοληπτικών χαρακτηριστικών σε ορισμένα καπνιστά με παραδοσιακό τρόπο κρέατα και καπνιστά προϊόντα με βάση το κρέας στην Ιρλανδία, την Ισπανία, την Κροατία, την Κύπρο,την Λετονία, την Πολωνία, την Πορτογαλία, τη Σλοβακική Δημοκρατία, τη Φινλανδία και τη Σουηδία και σε ορισμένα καπνιστά με παραδοσιακό τρόπο ψάρια και καπνιστά προϊόντα αλιείας στη Λετονία, τη Φινλανδία και τη Σουηδία. Ως εκ τούτου, θα πρέπει να χορηγηθεί παρέκκλιση για την τοπική παραγωγή και κατανάλωση χωρίς χρονικό περιορισμό για ορισμένα καπνιστά με παραδοσιακό τρόπο κρέατα και καπνιστά προϊόντα με βάση το κρέας, ψάρια και καπνιστά προϊόντα αλιείας στα οικεία κράτη μέλη.  
            
            
               (6)Επιπλέον, διαπιστώθηκε ότι ορισμένες σκόνες τροφίμων φυτικής προέλευσης που χρησιμοποιούνται για την παρασκευή ποτών περιέχουν υψηλά επίπεδα PAH λόγω ακατάλληλων πρακτικών ξήρανσης που εφαρμόζονται στις σκόνες αυτές. Δεδομένου ότι οι ΠΑΥ είναι γονιδιοτοξικά καρκινογόνα, είναι αναγκαίο να θεσπιστεί μέγιστο επιτρεπτό επίπεδο για τους ΠΑΥ στις εν λόγω σκόνες, το οποίο μπορεί να επιτευχθεί με την εφαρμογή ορθών πρακτικών ξήρανσης, με στόχο την εξασφάλιση υψηλού επιπέδου προστασίας της ανθρώπινης υγείας.
            
            
               (7)Συνεπώς, ο κανονισμός (ΕΚ) αριθ. 1881/2006 θα πρέπει να τροποποιηθεί αναλόγως.
            
            
               (8)Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Τροποποιήσεις του κανονισμού (EΚ) αριθ. 1881/2006
            
         
         
            
               Ο κανονισμός (ΕΚ) αριθ. 1881/2006 τροποποιείται ως εξής:
            
            
               1)Οι παράγραφοι 6 και 7 του άρθρου 7 αντικαθίστανται ως εξής:
            
            
               «6.Κατά παρέκκλιση από το άρθρο 1, τα ακόλουθα κράτη μέλη μπορούν να επιτρέψουν να διατίθενται στην αγορά τους τα ακόλουθα καπνιστά με παραδοσιακό τρόπο κρέατα και προϊόντα με βάση το κρέας, τα οποία καπνίζονται στην επικράτειά τους και προορίζονται για κατανάλωση στην επικράτειά τους με επιτρεπτά επίπεδα ΠΑΥ υψηλότερα από εκείνα που καθορίζονται στο σημείο 6.1.4. του παραρτήματος, με την προϋπόθεση ότι τα εν λόγω προϊόντα συμμορφώνονται με τα μέγιστα επιτρεπτά επίπεδα που ίσχυαν πριν από την 1η Σεπτεμβρίου 2014, δηλαδή 5,0 µg/kg για το βενζο[a]πυρένιο και 30,0 µg/kg για το άθροισμα βενζo[a]πυρένιoυ, βενζο[a]ανθρακένιου, βενζο[b]φλουορανθένιου και το χρυσένιου:
            
            
               –Ιρλανδία, Κροατία, Κύπρος, Ισπανία, Πολωνία και Πορτογαλία: καπνιστά με παραδοσιακό τρόπο κρέατα και προϊόντα με βάση το κρέας·
            
            
               –Λετονία: καπνιστό με παραδοσιακό τρόπο χοιρινό κρέας και κρέας κοτόπουλου, αλλαντικά και κρέας θηραμάτων θερμής κάπνισης·
            
            
               –Σλοβακική Δημοκρατία: αλίπαστο καπνιστό με παραδοσιακό τρόπο κρέας, καπνιστό με παραδοσιακό τρόπο μπέικον, καπνιστά με παραδοσιακό τρόπο αλλαντικά (klobása), όπου «καπνιστό με παραδοσιακό τρόπο» σημαίνει την ανάπτυξη καπνού μέσω της καύσης ξύλου (κορμοτεμάχια ξύλου, πριονίδι, ροκανίδια) στο θάλαμο κάπνισης · 
            
            
               –Φινλανδία: καπνιστά με παραδοσιακό τρόπο κρέατα και προϊόντα με βάση το κρέας, θερμής κάπνισης· 
            
            
               –Σουηδία: κρέας και προϊόντα με βάση το κρέας που καπνίζονται πάνω από πυρακτωμένο ξύλο ή άλλα φυτικά υλικά.
            
            
               Τα εν λόγω κράτη μέλη και οι οικείοι υπεύθυνοι επιχειρήσεων τροφίμων συνεχίζουν να παρακολουθούν την παρουσία ΠΑΥ σε καπνιστά με παραδοσιακό τρόπο κρέατα και προϊόντα με βάση το κρέας που αναφέρονται στο πρώτο εδάφιο της παρούσας παραγράφου και μεριμνούν για την εφαρμογή ορθών πρακτικών καπνίσματος όπου είναι δυνατόν, χωρίς την απώλεια των τυπικών οργανοληπτικών χαρακτηριστικών των εν λόγω προϊόντων. 
            
            
               7.Κατά παρέκκλιση από το άρθρο 1, τα ακόλουθα κράτη μέλη μπορούν να επιτρέψουν να διατίθενται στην αγορά τους τα ακόλουθα καπνιστά με παραδοσιακό τρόπο ψάρια και προϊόντα αλιείας, τα οποία καπνίζονται στην επικράτειά τους και προορίζονται για κατανάλωση στην επικράτειά τους με επιτρεπτά επίπεδα ΠΑΥ υψηλότερα από εκείνα που καθορίζονται στο σημείο 6.1.5. του παραρτήματος, με την προϋπόθεση ότι τα εν λόγω καπνιστά προϊόντα συμμορφώνονται με τα μέγιστα επιτρεπτά επίπεδα που ίσχυαν πριν από την 1η Σεπτεμβρίου 2014, δηλαδή 5,0 µg/kg για το βενζο[a]πυρένιο και 30,0 µg/kg για το άθροισμα βενζo[a]πυρένιoυ, βενζο[a]ανθρακένιου, βενζο[b]φλουορανθένιου και το χρυσένιου:
            
            
               –Λετονία: καπνιστά με παραδοσιακό τρόπο ψάρια θερμής κάπνισης·
            
            
               –Φινλανδία: καπνιστά με παραδοσιακό τρόπο μικρά ψάρια και προϊόντα αλιείας από μικρά ψάρια, θερμής κάπνισης ·
            
            
               –Σουηδία: ψάρια και προϊόντα αλιείας που καπνίζονται πάνω από πυρακτωμένο ξύλο ή άλλα φυτικά υλικά.
            
            
               Τα εν λόγω κράτη μέλη και οι οικείοι υπεύθυνοι επιχειρήσεων τροφίμων συνεχίζουν να παρακολουθούν την παρουσία ΠΑΥ σε καπνιστά με παραδοσιακό τρόπο ψάρια και προϊόντα αλιείας που αναφέρονται στο πρώτο εδάφιο της παρούσας παραγράφου και μεριμνούν για την εφαρμογή ορθών πρακτικών καπνίσματος όπου είναι δυνατόν, χωρίς την απώλεια των τυπικών οργανοληπτικών χαρακτηριστικών των εν λόγω προϊόντων.».
            
            
               2)Το παράρτημα τροποποιείται σύμφωνα με το παράρτημα του παρόντος κανονισμού.
            
            
               Άρθρο 2
            
            
               Τα τρόφιμα που απαριθμούνται στο παράρτημα του παρόντος κανονισμού και τα οποία έχουν διατεθεί νομίμως στην αγορά πριν από την έναρξη ισχύος του παρόντος κανονισμού, μπορούν να παραμείνουν στην αγορά μετά την εν λόγω ημερομηνία, μέχρι την [OPOCE να συμπληρωθεί η ακριβής ημερομηνία – δηλ. 6 μήνες μετά την ημερομηνία έναρξης ισχύος του παρόντος κανονισμού]. 
            
            
               Άρθρο 3
            
            
               Έναρξη ισχύος και εφαρμογή
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
         
         
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 7.9.2020
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
               
            
         
         
            
                  
                     (1)
                  
                        ΕΕ L 37 της 13.2.1993, σ. 1. 
               
               
                  
                     (2)
                  
                        Κανονισμός (ΕΚ) αριθ. 1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (ΕΕ L 364 της 20.12.2006, σ. 5). 
               
            
      
    ---documentbreak--- 
      
         
         
            
               ΠΑΡΑΡΤΗΜΑ 
            
            
               Στο τμήμα 6 του παραρτήματος του κανονισμού (ΕΚ) αριθ. 1881/2006, μετά το σημείο 6.1.15 «Αποξηραμένα μπαχαρικά, εκτός από κάρδαμο και καπνιστό Capsicum spp.» προστίθεται η ακόλουθη εγγραφή:
            
            
                     
                        «6.1.16
                     
                  
                  
                     
                        Σκόνες τροφίμων φυτικής προέλευσης για την παρασκευή ποτών, με εξαίρεση τα προϊόντα που αναφέρονται στα σημεία 6.1.2 και 6.1.11 (*)
                     
                  
                  
                     
                        10,0
                     
                  
                  
                     
                        50,0
                     
                  
               
               (*)η παρασκευή ποτών αφορά τη χρήση σκόνης που είναι λεπτοαλεσμένη και αναμειγνύεται σε ποτά»